Oficialusis leidinys L 236 , 23/09/2003 p. 0799 - 0801



5. MUITŲ SĄJUNGA Europos bendrijos steigimo sutarties trečiosios dalies I antraštinės dalies "Laisvas prekių judėjimas" 1 skyrius "Muitų sąjunga" 31992 R 2913: 1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1), su paskutiniais pakeitimais, padarytais: - 32000 R 2700: 2000 11 16 Europos Parlamento ir Tarybos reglamentu (EB) Nr. 2700/2000 (OL L 311, 2000 12 12, p. 17); 31993 R 2454: 1993 m. liepos 2 d. Komisijos reglamentu (EEB) Nr. 2454/93, išdėstančiu Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1), su paskutiniais pakeitimais, padarytais: - 32002 R 0444: 2002 3 11 Komisijos reglamentu (EB) Nr. 444/2002 (OL L 68, 2002 3 12, p. 11). Reglamentas (EEB) Nr. 2913/92 ir Reglamentas (EEB) Nr. 2454/93 taikomi naujosioms valstybėms narėms, atsižvelgiant į šias specialiąsias nuostatas: 1. Nepaisant Reglamento (EEB) Nr. 2913/92 20 straipsnio, prekės, kurios įstojimo dieną yra laikinojo prekių saugojimo sandėliuose ar kurioms įformintas kuris nors to reglamento 4 straipsnio 15 dalies b punkte ir 16 dalies b-g punktuose nurodytas muitinės sankcionuotas veiksmas ar muitinės procedūra išsiplėtusioje Bendrijoje, ar kurios yra gabenamos išsiplėtusioje Bendrijoje, atlikus jų eksporto muitinės formalumus, neapmokestinamos muitais ir joms netaikomos kitos muitinės priežiūros priemonės, kai jos išleidžiamos į laisvą apyvartą su sąlyga, kad pateikiamas vienas iš toliau nurodytų dokumentų: a) dokumentas, įrodantis preferencinę prekių kilmę, tinkamai išduotas iki įstojimo dienos pagal vieną iš Europos sutarčių (išvardytos toliau) ar pagal lygiaverčius preferencinius susitarimus, sudarytus tarpusavyje tarp naujųjų valstybių narių, kuriuose draudžiama taikyti drobeką arba atleidimą nuo muitų neturinčioms kilmės medžiagoms, naudojamoms produktų, kuriems išduotas prekių kilmę įrodantis dokumentas, gamyboje ("drobeko uždraudimo" taisyklė); b) bet koks Bendrijos prekių statusą įrodantis dokumentas, nurodytas Reglamento (EEB) Nr. 2454/93 314 straipsnio c punkte ir 315 straipsnyje. 2. Išduodant įrodančius dokumentus, nurodytus 1 dalies b punkte, su nuoroda į stojimo dieną esančią situaciją ir papildomai į Reglamento (EEB) Nr. 2913/92 4 straipsnio 7 dalies nuostatas, "Bendrijos prekės" reiškia prekes, kurios: - išgautos arba pagamintos tik kurios nors iš naujųjų valstybių narių teritorijoje laikantis sąlygų, tapačių Reglamento (EEB) Nr. 2913/92 23 straipsnyje išdėstytoms sąlygoms, kurių sudėtyje nėra prekių, importuotų iš kitų šalių ar teritorijų; - importuotos į atitinkamą šalį iš kitų šalių ar teritorijų ir išleistos į laisvą apyvartą toje šalyje; - išgautos ar pagamintos atitinkamoje šalyje iš prekių, nurodytų tik šios dalies antroje įtraukoje, arba iš prekių, nurodytų šios dalies pirmoje ir antroje įtraukose. Europos sutartys: - 21994 A 1231 (34): Europos sutartis, steigianti Europos Bendrijų bei jų valstybių narių ir Čekijos Respublikos asociaciją - 4 protokolas dėl prekių kilmės sąvokos ir administracinio bendradarbiavimo metodų [5]; - 21998 A 0309 (01): Europos sutartis, steigianti Europos Bendrijų bei jų valstybių narių ir Estijos Respublikos asociaciją - 3 protokolas dėl prekių kilmės ir administracinio bendradarbiavimo metodų [6]; - 21998 A 0202 (01): Europos sutartis, steigianti Europos Bendrijų bei jų valstybių narių ir Latvijos Respublikos asociaciją - 3 protokolas dėl prekių kilmės ir administracinio bendradarbiavimo metodų [7]; - 21998 A 0220 (01): Europos sutartis, steigianti asociaciją tarp Europos Bendrijų bei jų šalių narių, iš vienos pusės, ir Lietuvos Respublikos, iš kitos pusės - 3 protokolas dėl prekių kilmės ir administracinio bendradarbiavimo metodų [8]; - 21993 A 1231 (13): Europos sutartis, steigianti Europos Bendrijų bei jų valstybių narių ir Vengrijos Respublikos asociaciją - 4 protokolas dėl prekių kilmės sąvokos ir administracinio bendradarbiavimo metodų [9]; - 21993 A 1231 (18): Europos sutartis, steigianti Europos Bendrijų bei jų valstybių narių ir Lenkijos Respublikos asociaciją - 4 protokolas dėl prekių kilmės sąvokos ir administracinio bendradarbiavimo metodų [10]; - 21999 A 0226 (01): Europos sutartis, steigianti Europos Bendrijų bei jų valstybių narių, veikiančių Europos Sąjungos sistemoje, ir Slovėnijos Respublikos asociaciją - 4 protokolas dėl "prekių kilmės" sąvokos ir administracinio bendradarbiavimo metodų [11]; - 21994 A 1231 (30): Europos sutartis, steigianti Europos Bendrijų bei jų valstybių narių ir Slovakijos Respublikos asociaciją - 4 protokolas dėl "prekių kilmės" sąvokos ir administracinio bendradarbiavimo metodų [12]. 3. Nepažeidžiant jokių priemonių, vykdomų įgyvendinant bendrąją prekybos politiką, taikymo, atitinkamos naujosios valstybės narės pripažįsta pagal trečiųjų šalių ir naujųjų valstybių narių sudarytus preferencinius susitarimus arba pagal naujosios valstybės narės vienašalius teisės aktus trečiųjų šalių tinkamai išduotą prekių kilmę įrodantį dokumentą, jei: a) tokios kilmės įgijimas suteikia teisę naudotis preferenciniu muitų tarifų režimu remiantis preferencinių muitų tarifų priemonėmis, taikomomis vadovaujantis sutartimis arba susitarimais, kuriuos Bendrija sudarė su trečiosiomis šalimis ar šalių grupėmis arba priėmė jų atžvilgiu, nurodytais Reglamento (EEB) Nr. 2913/92 20 straipsnio 3 dalies d ir e punktuose; b) prekių kilmę įrodantis dokumentas ir transporto dokumentai buvo išduoti ne vėliau kaip dieną iki įstojimo dienos; c) prekių kilmę įrodantis dokumentas pateiktas muitinei per keturių mėnesių laikotarpį nuo įstojimo dienos. Tais atvejais, kai iki įstojimo dienos prekės buvo deklaruotos kaip importuojamos į naująją valstybę narę pagal toje naujojoje valstybėje narėje tuo metu galiojančius preferencinius susitarimus, prekių kilmę įrodantis dokumentas, išduotas atgaline data pagal tuos susitarimus, taip pat gali būti priimamas naujosiose valstybėse narėse, jei jis pateikiamas muitinei per keturių mėnesių laikotarpį nuo įstojimo dienos. 4. Čekija, Estija, Latvija, Lietuva, Vengrija, Lenkija, Slovėnija ir Slovakija turi teisę neatšaukti leidimų, kuriuos išdavus asmenims buvo suteiktas "patikimo eksportuotojo" statusas galiojantis vykdant sutartis, sudarytas su trečiosiomis šalimis, jei: a) tokia nuostata taip pat yra numatyta sutartyse, sudarytose iki įstojimo dienos tarp tų trečiųjų šalių ir Sąjungos; ir b) patikimi eksportuotojai taiko Bendrijos prekių kilmės taisykles. Ne vėliau kaip per vienerius metus nuo įstojimo dienos naujosios valstybės narės pakeičia šiuos leidimus naujais leidimais, išduotais pagal Bendrijos teisės aktuose nustatytas sąlygas. 5. Esamų valstybių narių ir naujųjų valstybių narių kompetentingos muitinės įstaigos priima prašymus papildomai patikrinti prekių kilmę įrodančius dokumentus, išduotus pagal preferencinius susitarimus ir sutartis, nurodytus pirmesnėse 3 ir 4 dalyse, trejus metus nuo atitinkamo prekių kilmę įrodančio dokumento išdavimo; šios įstaigos taip pat gali pateikti tokius prašymus trejus metus nuo prekių kilmę įrodančio dokumento, pateikto kartu su išleidimo į laisvą apyvartą deklaracija, priėmimo. 6. Tais atvejais, kai prekių kilmę įrodantis dokumentas ir (arba) transporto dokumentai buvo išduoti iki įstojimo dienos ir kai vykdant prekybą tarp naujųjų valstybių narių ir esamų valstybių narių ar tarpusavyje tarp naujųjų valstybių narių būtina atlikti muitinės formalumus, taikomos atitinkamų sutarčių protokolų dėl "prekių kilmės" ir administracinio bendradarbiavimo metodų nuostatos. 7. Prekių muitinio sandėliavimo procedūros, kurių atlikimo tvarka nustatyta Reglamento (EEB) Nr. 2913/92 84-90 ir 98-113 straipsniuose bei Reglamento (EEB) Nr. 2454/93 496-535 straipsniuose, taikomos naujosiose valstybėse narėse, atsižvelgiant į šias specialiąsias nuostatas: - procedūra užbaigiama pagal Bendrijos teisės aktuose nustatytas sąlygas. Jei užbaigus procedūrą, atsiranda skola muitinei, mokėtina pinigų suma laikoma Bendrijos nuosavais ištekliais. Jei skolos muitinei dydis nustatomas remiantis importuotų prekių charakteristikomis, muitine verte ir importuotų prekių kiekiu jų pateikimo muitinio sandėliavimo procedūrai įforminti deklaracijos priėmimo metu, ir jei ta deklaracija buvo priimta iki įstojimo dienos, šie apmokestinimo veiksniai nustatomi pagal teisės aktus, taikytus atitinkamoje naujojoje valstybėje narėje iki įstojimo dienos. 8. Laikinojo įvežimo perdirbti procedūros, kurių atlikimo tvarka nustatyta Reglamento (EEB) Nr. 2913/92 84-90 ir 114-129 straipsniuose bei Reglamento (EEB) Nr. 2454/93 496-523 ir 536-550 straipsniuose, taikomos naujosiose valstybėse narėse atsižvelgiant į šias specialiąsias nuostatas: - procedūra užbaigiama pagal Bendrijos teisės aktuose nustatytas sąlygas. Jei užbaigus procedūrą, atsiranda skola muitinei, mokėtina pinigų suma laikoma Bendrijos nuosavais ištekliais. Jei skolos muitinei dydis nustatomas remiantis importuotų prekių tarifine klasifikacija, kiekiu, muitine verte ir kilme jų pateikimo laikinojo įvežimo perdirbti procedūrai įforminti deklaracijos priėmimo metu, ir jei ta deklaracija buvo priimta iki įstojimo dienos, šie apmokestinimo veiksniai nustatomi pagal teisės aktus, taikytus atitinkamoje naujojoje valstybėje narėje iki įstojimo dienos; - jei užbaigus procedūrą, atsiranda skola muitinei, siekiant išlaikyti teisingumą tarp esamose valstybėse narėse ir naujosiose valstybėse narėse įsteigtų leidimų turėtojų, nuo įstojimo dienos mokamos kompensacinės palūkanos už nesumokėtus importo muitus pagal Bendrijos teisės aktuose nustatytas sąlygas; - jei prekių pateikimo laikinojo įvežimo perdirbti procedūrai įforminti deklaracija buvo priimta pritaikius drobeko sistemą, drobeko procedūra atliekama pagal Bendrijos teisės aktuose nustatytas sąlygas, tačiau, jei skola muitinei, kurią prašoma grąžinti, atsirado iki įstojimo dienos, ją savo lėšomis grąžina naujoji valstybė narė. 9. Muitinės prižiūrimo perdirbimo procedūros, kurių atlikimo tvarka nustatyta Reglamento (EEB) Nr. 2913/92 84-90 ir 130-129 straipsniuose bei Reglamento (EEB) Nr. 2454/93 496-523 ir 551, 552 straipsniuose, taikomos naujosiose valstybėse narėse atsižvelgiant į šias specialiąsias nuostatas: - procedūra užbaigiama pagal Bendrijos teisės aktuose nustatytas sąlygas. Jei užbaigus procedūrą, atsiranda skola muitinei, mokėtina pinigų suma laikoma Bendrijos nuosavais ištekliais. 10. Laikinojo įvežimo procedūros, kurių atlikimo tvarka nustatyta Reglamento (EEB) Nr. 2913/92 84-90 ir 137-144 straipsniuose bei Reglamento (EEB) Nr. 2454/93 496-523 ir 553-584 straipsniuose, taikomos naujosiose valstybėse narėse atsižvelgiant į šias specialiąsias nuostatas: - procedūra užbaigiama pagal Bendrijos teisės aktuose nustatytas sąlygas. Jei užbaigus procedūrą, atsiranda skola muitinei, mokėtina pinigų suma laikoma Bendrijos nuosavais ištekliais. Jei skolos muitinei dydis nustatomas remiantis importuotų prekių tarifine klasifikacija, kiekiu, muitine verte ir kilme jų pateikimo laikinojo įvežimo procedūrai įforminti deklaracijos priėmimo metu, ir jei ta deklaracija buvo priimta iki įstojimo dienos, šie apmokestinimo veiksniai nustatomi pagal teisės aktus, taikytus atitinkamoje naujojoje valstybėje narėje iki įstojimo dienos; - jei užbaigus procedūrą, atsiranda skola muitinei, siekiant išlaikyti teisingumą tarp esamose valstybėse narėse ir naujosiose valstybėse narėse įsteigtų leidimų turėtojų, nuo įstojimo dienos mokamos kompensacinės palūkanos už nesumokėtus importo muitus pagal Bendrijos teisės aktuose nustatytas sąlygas. 11. Laikinojo išvežimo perdirbti procedūros, kurių atlikimo tvarka nustatyta Reglamento (EEB) Nr. 2913/92 84-90 ir 145-160 straipsniuose bei Reglamento (EEB) Nr. 2454/93 496-523 ir 585-592 straipsniuose, taikomos naujosiose valstybėse narėse atsižvelgiant į šias specialiąsias nuostatas: - procedūra užbaigiama pagal Bendrijos teisės aktuose nustatytas sąlygas. Jei užbaigus procedūrą, atsiranda skola muitinei, mokėtina pinigų suma laikoma Bendrijos nuosavais ištekliais. Reglamento (EEB) Nr. 2454/93 591 straipsnio antroji pastraipa mutatis mutandis taikoma laikinai išvežtoms prekėms, kurios buvo laikinai išvežtos iš naujųjų valstybių narių iki įstojimo dienos. 12. Leidimai taikyti pirmesnėse 8, 9 ir 11 dalyse nurodytas muitinės procedūras, suteikti iki įstojimo dienos, galioja iki jų galiojimo termino pabaigos arba vienerius metus nuo įstojimo dienos, atsižvelgiant į tai, kuri data yra ankstesnė. 13. Skolos muitinei atsiradimo, įtraukimo į apskaitą ir išieškojimo išleidus prekes procedūros, kurių atlikimo tvarka nustatyta Reglamento (EEB) Nr. 2913/92 201-232 straipsniuose bei Reglamento (EEB) Nr. 2454/93 859-876a straipsniuose, taikomos naujosiose valstybėse narėse atsižvelgiant į šias specialiąsias nuostatas: - išieškojimas vykdomas pagal Bendrijos teisės aktuose nustatytas sąlygas. Tačiau, jei skola muitinei atsirado iki įstojimo dienos, išieškojimą savo naudai vykdo atitinkama naujoji valstybė narė pagal joje galiojančias nustatytas sąlygas. 14. Muitų grąžinimo ir atsisakymo juos išieškoti procedūros, kurių atlikimo tvarka nustatyta Reglamento (EEB) Nr. 2913/92 235-242 straipsniuose bei Reglamento (EEB) Nr. 2454/93 877-912 straipsniuose, taikomos naujosiose valstybėse narėse atsižvelgiant į šias specialiąsias nuostatas: - muitai grąžinami ir atsisakoma juos išieškoti pagal Bendrijos teisės aktuose nustatytas sąlygas. Tačiau, jei muitai, kuriuos prašoma grąžinti ar atsisakyti juos išieškoti, yra susiję su skola muitinei, kuri atsirado iki įstojimo dienos, tokius muitus savo lėšomis grąžina ir atsisako juos išieškoti atitinkama naujoji valstybė narė pagal joje galiojančias nustatytas sąlygas. [5] OL L 360, 1994 12 31, p. 2. Sutartis su paskutiniais pakeitimais, padarytais 2001 1 23 ES — Čekijos Asociacijos Tarybos sprendimu Nr. 2/2001 (OL L 64, 2001 3 6, p. 36). [6] OL L 68, 1998 3 9, p. 3. Sutartis su paskutiniais pakeitimais, padarytais 2001 2 19 ES — Estijos Asociacijos Tarybos sprendimu Nr. 3/2001 (OL L 79, 2001 3 17, p. 26). [7] OL L 26, 1998 2 2, p. 3. Sutartis su paskutiniais pakeitimais, padarytais 2001 1 23 ES — Latvijos Asociacijos Tarybos sprendimu Nr. 1/2001 (OL L 60, 2001 3 1, p. 54). [8] OL L 51, 1998 2 20, p. 3. Sutartis su paskutiniais pakeitimais, padarytais 2001 1 25 ES — Lietuvos Asociacijos Tarybos sprendimu Nr. 1/2001 (OL L 85, 2001 3 24, p. 24). [9] OL L 347, 1993 12 31, p. 2. Sutartis su paskutiniais pakeitimais, padarytais 2000 12 22 ES — Vengrijos Asociacijos Tarybos sprendimu Nr. 4/2000 (OL L 19, 2001 2 20, p. 26). [10] OL L 348, 1993 12 31, p. 2. Sutartis su paskutiniais pakeitimais, padarytais 2000 12 29 ES — Lenkijos Asociacijos Tarybos sprendimu Nr. 4/2000 (OL L 19, 2001 1 20, p. 29). [11] OL L 51, 1999 2 26, p. 3. Sutartis su paskutiniais pakeitimais, padarytais 2000 12 22 ES — Slovėnijos Asociacijos Tarybos sprendimu Nr. 5/2000 (OL L 48, 2001 2 17, p. 23). [12] OL L 359, 1994 12 31, p. 2. Sutartis su paskutiniais pakeitimais, padarytais 2001 2 22 ES — Slovakijos Asociacijos Tarybos sprendimu Nr. 2/2001 (OL L 85, 2001 3 24, p. 27). --------------------------------------------------